Il-Kummissjoni Ewropea - Stqarrija għall-istampa L-UE iżżid l-appoġġ għall-iżvilupp sostenibbli fl-Amerika Latina u l- Karibew Brussell, il-11ta' gunju 2015 Illum il-Kummissjoni Ewropea ħabbret madwar EUR 230 miljun biex tappoġġa l-isforzi għall-iżvilupp sostenibbli fl-Amerika Latina u l-Karibew. Il-proġetti l-ġodda żvelati llum se jqisu l-progress li sar f'diversi partijiet tar-reġjun f'dawn l-aħħar snin u se jindirizzaw sfidi ġodda li nħalqu. It-tħabbira saret fis-Summit tal-UE-ALK (Komunità ta' Stati tal-Amerika Latina u tal-Karibew) li sar fi Brussell fl-10 u l-11 ta' Ġunju. Ir-Rappreżentant Għoli / il-Viċi President Federica Mogherini qalet: "B'dan il-pakkett adottat ġdid ta' Kooperazzjoni tal-UE, irridu li nsaħħu ulterjorment u napprofondixu r-realzzjoni bejn l-UE u l- Amerika Latina. Permezz ta' dawn l-inizjattivi l-ġodda, se naħdmu flimkien biex intejbu l-iżvilupp sostenibbli u nippromwovu soċjetajiet prosperi aktar inklużivi għall-ġenerazzjonijiet futuri fiż-żewġ kontinenti tagħna. Neven Mimica, il-Kummissarju għall-Kooperazzjoni u l-Iżvilupp Internazzjonali, qal: "L-Unjoni Ewropea tfittex li tiżviluppa tip ġdid ta' kooperazzjoni li tqis il-fatt li l-Amerika Latina u l-Karibew esperjenzaw tkabbir pożittiv ħafna matul l-aħħar deċenju u li l-isfidi ta' żvilupp ffaċċati huma ta' natura differenti llum". Sabiex tadatta għal din ir-realtà l-ġdida, l-UE waqqfet Faċilità għall-Kooperazzjoni u Sħubija Internazzjonali. Il-faċilità se tappoġġa l-konsolidazzjoni ta' tagħlim bejn il-pari fost il-pajjiżi fir- reġjun tal-Amerika Latina u l-Karibew, u tippromwovi kooperazzjoni ma' donaturi emerġenti fir- reġjun. Hija sserraħ fuq baġit ta' EUR 12-il miljun biex tappoġġa t-titjib tat-tfassil u l- implimentazzjoni tal-politiki pubbliċi b'impatt dirett fuq it-tnaqqis tal-faqar. Parti minn dawn il-proġetti l-ġodda ffirmati llum jindirizzaw l-isfidi tal-pajjiżi partikolari: Il-Bolivja - b'aktar minn nofs biljun ewro li rċeviet fl-aħħar 20 snin, il-Bolivja hija l-ikbar riċevitur ta' kooperazzjoni tal-UE fl-Amerika Latina, flimkien ma' rekord impressjonanti ta' riżultati tajbin. Ġew iffirmati tliet programmi ġodda: wieħed għall-ġlieda kontra d-drogi illegali (EUR 60 miljun), li se jappoġġa l-implimentazzjoni tal-pjan ta' azzjoni kontra t-traffikar tad- droga u t-tnaqqis tal-kultivazzjoni tal-koka fir-rispett tad-drittijiet tal-bniedem u d-djalogu soċjali; wieħed biex jiżdied l-aċċess għall-ilma tajjeb għax-xorb u għall-faċilitajiet sanitarji fiż- żoni suburbani, filwaqt li tiżdied ir-reżiljenza għall-impatti negattivi tat-tibdil fil-klima (EUR 12-il miljun); u ieħor biex titjieb il-ġestjoni tal-baċin tal-ilma u jitnaqqas in-nuqqas ta' ilma, it-tniġġis tal-ilma u r-riskji ta' għargħar (EUR 17-il miljun). L-objettiv huwa li aktar minn 200,000 ruħ jinataw l-aċċess għall-ilma u s-sanità bażika. Il-Kolombja - programm b'valur ta' kważi EUR 21 miljun se jkollu l-għan li jegħleb l- iżvantaġġ soċjali u ekonomiku tar-reġjuni emarġinati u affetwati minn kunflitti. Il-programm se jappoġġa l-iżvilupp sostenibbli lokali f'żoni remoti. Huwa mistenni li jrawwem opportunitajiet ta' ġenerazzjoni ta' introjtu għal madwar 2,000 familja raħħala u li jtejjeb l- għajxien ta' madwar 3,000 familja indiġena u Afro-Kolombjana li jgħixu f'Parks Nazzjonali, fejn jirrenjaw kull tip ta' kunflitt soċjali u ambjentali. Din l-azzjoni se tikkostitwixxi l-ewwel element konstitwenti tal-appoġġ tal-UE għall-proċess ta' paċi fil-Kolombja. Matul l-aħħar deċenju, il- kooperazzjoni tal-UE investiet aktar minn EUR 150 miljun fil-bini tal-paċi fil-Kolombja. Il-Ħonduras - programm dwar is-Sigurtà Alimentari (EUR 30 miljun) se jiġi ffirmat biex itejjeb il-kundizzjonijiet tal-ħajja ta' 15,000 unità domestika rurali f'waħda mill-aktar żoni vulnerabbli tal-pajjiż permezz tal-bini ta' sistemi ta' biedja sostenibbli li se jippermettu li tiżdied il-produzzjoni tal-ikel filwaqt li jappoġġaw l-edukazzjoni u n-nutriment. Programm ieħor (li jiswa EUR 11.6-il miljun) li jippromwovi kundizzjonijiet diċenti tax-xogħol u l-opportunitajiet ta' impjieg għaż-żgħażagħ fil-Ħonduras wkoll se jkun iffirmat. It-tielet proġett (b'għotja tal-UE ta' EUR 10 miljun) se jiffoka fuq ir-riabilitazzjoni, l-aġġornar u t-titjib tas-sikurezza fit-toroq ta' waħda mit-toroq ewlenin tal-pajjiż, u b'hekk jipprovdi lill-aktar reġjuni foqra u li huma l-aktar fil-bżonn fil-Ħonduras b'aċċess imtejjeb għas-servizzi soċjali u opportunitajiet kummerċjali Proġetti oħra li tħabbru llum għandhom ambitu reġjonali, b'mod partikolari l-Programm tas-Sadid tal-Kafè fl-Amerika Ċentrali (EUR 15-il miljun). Is-sadid tal-kafè hija marda tal-werqa li laqtet madwar 50 % tal-pjantaġġuni tal-kafè fir-reġjun u qed tikkawża tbatija konsiderevoli għall- produtturi ż-żgħar u l-familji tagħhom fir-reġjun. Huwa antiċipat li l-programm se jikkontribwixxi biex itejjeb l-għixien ta' 330,000 familja produttur u 6,000 azjenda familjari fiż-żoni li jipproduċu l- kafè magħżula madwar l-Amerika Ċentrali u r-Repubblika Dominikana. Għal darb'oħra b'angolu reġjonali, iżda li issa jiffoka fuq ir-Reġjun tal-Amerika Latina, l-UE llum ħabbret ukoll appoġġ ġdid ta' EUR 32 miljun għall-proġett EUROsociAL+ dwar il-koeżjoni soċjali għall-erba' snin li ġejjin, u EUR 10 miljun għal COPOLAD, biex tappoġġa l-ġlieda kontra d-drogi. Dan qed isir addizzjonalment mal-Programm Indikattiv Reġjonali (PIR) għall-Karibew. Dawn il-programmi kollha (EUR 230 miljun) huma lil hinn minn dawk imħabbra l-bieraħ fil-kuntest ta' Summit Kummerċjali bejn l-UE u s-CELAC dwar l-appoġġ għall-investiment u n-negozju (EUE 118-il miljun) u, flimkien mal-pakkett reġjonali għall-Karibew (EUR 346 miljun) imħabbar illum ukoll, iwasslu l-pakkett kumplessiv tal-Unjoni Ewropea għal kważi EUR 700 miljun f'appoġġ lill- Amerika Latina u l-Karibew. Barra minn hekk, l-UE ffirmat żewġ Memoranda ta' Qbil (MtQ) dwar Kooperazzjoni Internazzjonali maċ-Ċili u l-Urugwaj. L-objettiv ewlieni ta' dan huwa li tippromwovi u ssaħħaħ ir- relazzjonijiet fil-qasam tal-kooperazzjoni internazzjonali maż-żewġ pajjiżi u biex jaħdmu id f'id fuq il- ġlieda kontra l-faqar. Għal aktar tagħrif: Sit web għas-Summit UE-CELAC http://www.consilium.europa.eu/mt/meetings/international- summit/2015/06/10-11/ Sit web għas-Summit Kummerċjali UE-CELAC http://eucelac-bizsummit2015.eu/ Stqarrija għall-istampa: "L-UE żżid l-investiment u l-kooperazzjoni kummerċjali mal-Amerika Latina u l-Karibew" Skeda informattiva: Summit Kummerċjali UE-CELAC programmi ġodda biex tiżdied il-kooperazzjoni bejniż-żewġ reġjuni Kuntatti mal-istampa: Mistoqsijiet ġenerali mill-pubbliku: Europe Direct bit-telefown fuq 00 800 67 89 10 11 jew bl - e-mail